Регламент (ЕО) № 447/2008 НА КОМИСИЯТА
от 22 май 2008 година
за изменение на Регламент (ЕО) № 883/2006 за формулиране на подробни правила за прилагане на Регламент (ЕО) № 1290/2005 на Съвета по отношение воденето на счетоводство от агенциите платци, декларациите за разходи и приходи и условията за възстановяване на разходите по линия на Европейския фонд за гарантиране на земеделието (ЕФГЗ) и Европейския земеделски фонд за развитие на селските райони (ЕЗФРСР)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално член 42, параграфи 5 и 7 от него,
като има предвид, че:
(1)
В член 4, параграф 3 от Регламент (ЕО) № 883/2006 на Комисията (2) се предвижда, че обобщената справка на данните (Т103), предвидена в параграф 2, буква б), се представя на Комисията и на хартиен носител. Предвид развитието на процедурите за обмен на информация между държавите-членки и Комисията и създаването на портал за достъп на служителите до защитени електронни системи, управлявани в рамките на финансирането на Общата селскостопанска политика, изпращането на хартиен носител вече не е необходимо и следователно може да бъде преустановено, по-специално поради административните разходи, свързани с него.
(2)
Член 150, параграф 3 от Регламент (ЕО, Евратом) № 1605/2002 на Съвета от 25 юни 2002 г. относно финансовия регламент, приложим за общия бюджет на Европейските общности (3) е изменен и позволява отсега нататък за обичайните разходи за управление на ЕФГЗ да бъдат предварително поемани задължения срещу предвидените за следващата финансова година бюджетни кредити, в рамките на три четвърти от общите кредити за текущата финансова година. За да бъдат взети предвид тези нови условия относно предварително поемани задължения, следва да бъде изменен член 8, параграф 3 от Регламент (ЕО) № 883/2006.
(3)
За преките плащания, извършвани от 2007 г., сумите, съответстващи на безвъзмездните помощи в сектора на млечните продукти и на допълнителните плащания за бенефициерите, предвидени в членове 95 и 96 от Регламент (ЕО) № 1782/2003 на Съвета (4), са включени в единната разплащателна схема съгласно член 47, параграф 2 от Регламент (ЕО) № 1782/2003. Освен това Регламент (ЕО) № 188/2005 на Комисията от 3 февруари 2005 г. за формулиране на подробни правила за прилагане на схеми за помощ в сектора на месото в крайно отдалечени региони (5) беше отменен с Регламент (ЕО) № 793/2006 на Комисията (6). Следователно сумите, предназначени за горепосочените мерки, вече не се вземат предвид при изчисляването на тавана на преките плащания, предвиден в член 9, параграф 2, буква б) от Регламент (ЕО) № 883/2006. Въпреки това изчисляването следва да бъде в съответствие с режима за доброволна модулация, въведен от Регламент (ЕО) № 378/2007 на Съвета от 27 март 2007 г. за утвърждаване на правила за доброволна модулация на преки плащания, предвидена в Регламент (ЕО) № 1782/2003 за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители, и за изменение на Регламент (ЕО) № 1290/2005 (7).
(4)
Регламент (ЕО) № 883/2006 следва да бъде съответно изменен.
(5)
Мерките, предвидени в настоящия регламент, са в съответствие със становището на Комитета по селскостопанските фондове,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 883/2006 се изменя, както следва:
1.
Член 4, параграф 3 се заличава.
2.
В член 8 параграф 3 се заменя със следния текст:
„3. Ако общият размер на разходите, декларирани от държавите-членки за следващата финансова година, надвишава три четвърти от общата сума на средствата за настоящата година, предварително поеманите задължения, посочени в член 150, параграф 3 от Регламент (ЕО, Евратом) № 1605/2002, и съответните месечни плащания се предоставят пропорционално на декларациите за разходи, в рамките на 75 % от средствата за настоящата година. Комисията взема предвид неизплатената на държавите-членки разлика при решения, свързани с последващи възстановявания на разходи.“
3.
В член 9, параграф 2 буква б) се заменя със следния текст:
„б)
във всички случаи плащанията, извършени през бюджетната година N+2 и следващите бюджетни години, се допускат за съответната държава-членка само в рамките на:
i)
националния бюджетен таван по реда на приложение VIII или VIIIа към Регламент (ЕО) № 1782/2003 за годината, предхождаща текущата бюджетна година, в рамките на която е извършено плащането, в случай на прилагане на единната разплащателна схема, предвидена в дял III от настоящия регламент, или
ii)
годишния финансов пакет, определен съгласно член 143б, параграф 3 от Регламент (ЕО) № 1782/2003 за годината, предхождаща текущата бюджетна година, в рамките на която е извършено плащането, в случай на прилагане на единната разплащателна схема на площ, предвидена в посочения член.
Националният бюджетен таван или годишният финансов пакет, посочен в подточки i) и ii), според случая:
-
се намалява в размер на модулацията, определена в член 10 от Регламент (ЕО) № 1782/2003,
-
се намалява в размер на доброволната модулация, определена в глава 1 от Регламент (ЕО) № 378/2007,
-
се увеличава в размер на допълнителните суми за помощ, посочени в член 12 от Регламент (ЕО) № 1782/2003,
-
се увеличава в размер на допълнителните суми за помощ, посочени в член 1, параграф 3, втора алинея от Регламент (ЕО) № 378/2007,
-
се изменя с корекцията, предвидена в член 11 от Регламент (ЕО) № 1782/2003.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Член 1, точка 1 обаче се прилага от финансовата 2009 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 май 2008 година.